CELEX: 32007R1492
Language: hu
Date: 2007-12-17 00:00:00
Title: A Bizottság 1492/2007/EK rendelete ( 2007. december 17. ) egyes Chiléből származó termékek vámkontingenseinek vonatkozásában a 312/2003/EK tanácsi rendelet módosításáról

18.12.2007   
            
            
               HU
            
            
               Az Európai Unió Hivatalos Lapja
            
            
               L 332/5
            
         
      A BIZOTTSÁG 1492/2007/EK RENDELETE
   
   (2007. december 17.)
   egyes Chiléből származó termékek vámkontingenseinek vonatkozásában a 312/2003/EK tanácsi rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyrészről az Európai Közösség és tagállamai, másrészről a Chilei Köztársaság közötti társulást létrehozó megállapodásban meghatározott vámtarifa-rendelkezések közösségi végrehajtásáról szóló, 2003. február 18-i 312/2003/EK tanácsi rendeletre (1) és különösen annak 5. cikkére,
   mivel:
   
               (1)
            
            
               A 312/2003/EK tanácsi rendelet végrehajtja a Közösség részéről az egyrészről az Európai Közösség és tagállamai, másrészről a Chilei Köztársaság közötti társulást létrehozó megállapodásban (2) meghatározott vámtarifa-rendelkezéseket.
            
         
               (2)
            
            
               A 2005/106/EK határozattal (3) a Tanács jóváhagyta az egyrészről az Európai Közösség és tagállamai, másrészről a Chilei Köztársaság közötti társulási megállapodás jegyzőkönyvét, a Cseh Köztársaság, az Észt Köztársaság, a Ciprusi Köztársaság, a Magyar Köztársaság, a Lett Köztársaság, a Litván Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz történő csatlakozásának (4) figyelembevétele céljából (a továbbiakban: jegyzőkönyv). A jegyzőkönyv új közösségi tarifális engedményeket tartalmaz, közülük néhányat vámkontingenssel korlátoznak.
            
         
               (3)
            
            
               Az egyes Chiléből származó termékek vámkontingenseire vonatkozó 312/2003/EK tanácsi rendelet módosításáról szóló, 2004. október 19-i 305/2005/EK bizottsági rendelet végrehajtotta ezeket az új engedményeket.
            
         
               (4)
            
            
               A jegyzőkönyvvel összhangban 2005. január 1-jétől az új vámkontingensek mennyiségét évente az eredeti mennyiség 5 %-ával kell emelni. Az egyértelműség érdekében szükséges a szóban forgó termékek vonatkozásában 2005-ben rendelkezésre álló új vámkontingensek összmennyiségének olyan meghatározása, amely tartalmazza az adott évben esedékes emelést.
            
         
               (5)
            
            
               A 312/2003/EK rendeletet ezért ennek megfelelően módosítani kell.
            
         
               (6)
            
            
               Mivel az ebben a rendeletben meghatározott vámkontingens-mennyiségek 2005. január 1-jétől érvényesek, e rendelet ugyanettől az időponttól alkalmazandó, ezért haladéktalanul hatályba kell lépnie.
            
         
               (7)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A 312/2003/EK rendelet a következőképpen módosul:
   
               1.
            
            
               A 3. cikk a következő (3) bekezdéssel egészül ki:
               „(3)   A mellékletben a 09.1941 tételszám alá tartozó vámkontingens éves mennyiségét 2005. január 1-jétől minden évben folyamatosan, az eredeti mennyiség 5 %-ával kell növelni.”
            
         
               2.
            
            
               A mellékletet e rendelet mellékletének megfelelően módosítani kell.
            
         2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Rendelkezéseit 2005. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. december 17-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 46., 2003.2.20., 1. o. A 305/2005/EK bizottsági rendelettel (HL L 52., 2005.2.25., 6. o.) módosított rendelet.
   
      (2)  HL L 352., 2002.12.30., 3. o.
   
      (3)  HL L 38., 2005.2.10., 1. o.
   
      (4)  HL L 38., 2005.2.10., 3. o.
   
      MELLÉKLET
      A 312/2003/EK rendelet mellékletében a táblázat a következőképpen módosul:
      
                  1.
               
               
                  A 09.1925 tételszámnál a negyedik oszlopban megadott éves vámkontingens mennyiségét a következő váltja fel:
                  „581,50 tonna (1)
                  
               
            
                  2.
               
               
                  A 09.1929 tételszámnál a negyedik oszlopban megadott éves vámkontingens mennyiségét a következő váltja fel:
                  „42 275 tonna (2)
                  
               
            
                  3.
               
               
                  A 09.1941 tételszámnál a negyedik oszlopban megadott éves vámkontingens mennyiségét a következő váltja fel:
                  „1 050 tonna (3)
                  
               
            
         (1)  Ez az éves kontingensmennyiség 2005. január 1-jétől alkalmazandó. Ezt a mennyiséget minden évben folyamatosan növelni kell, első alkalommal 2006-ban, az adott évre vonatkozóan 26,5 tonnával (az 530 tonnás eredeti mennyiség 5 %-a).”
      
         (2)  Ez az éves kontingensmennyiség 2005. január 1-jétől alkalmazandó. Ezt a mennyiséget minden évben folyamatosan növelni kell, első alkalommal 2006-ban, az adott évre vonatkozóan 1 925 tonnával (a 38 500 tonnás eredeti mennyiség 5 %-a).”
      
         (3)  Ez az éves kontingensmennyiség 2005. január 1-jétől alkalmazandó. Ezt a mennyiséget minden évben folyamatosan növelni kell, első alkalommal 2006-ban, az adott évre vonatkozóan 50 tonnával (az 1 000 tonnás eredeti mennyiség 5 %-a).”